class action
Store norske leksikon,Jus,Prosess,Sivilprosess
Class action, amerikansk rettsinstitutt i sivilprosessen; kan anvendes hvor et større antall rettssubjekter har en felles interesse i et søksmål. Søksmål kan da under gitte betingelser reises av representanter for de berørte, og dommen vil være bindende også for dem som ikke har opptrådt i saken.
Reglene om gruppesøksmål etter tvisteloven kapittel 35 er en norsk variant av dette rettsinstituttet. Forut for tvisteloven hadde man ingen parallell i Norge, men mye av det samme kan oppnås i de tilfeller hvor organisasjoner med mer opptrer i søksmål for å få klarlagt rettsforhold av betydning for de formål organisasjonen skal ivareta, for eksempel hvor en naturvernorganisasjon krever dom for at forurensning fra en bedrift må opphøre. Denne typen representative søksmål er nå lovfestet i tvisteloven § 1-4. Det er vedtatt lovregler om class action i flere land de senere år, blant annet i Sverige fra 2002. Les mer i Store norske leksikon rettsvesen i USA rettsvesen i Sverige sivilprosess jus